CELEX: 62011CN0490
Language: fi
Date: 2011-09-26 00:00:00
Title: Asia C-490/11: Ennakkoratkaisupyyntö, jonka Hajdú-Bihar Megyei Bíróság (Unkari) on esittänyt 26.9.2011 — IBIS S.r.l. v. PARTIUM ’70 Műanyagipari Zrt.

17.12.2011   
            
            
               FI
            
            
               Euroopan unionin virallinen lehti
            
            
               C 370/16
            
         Ennakkoratkaisupyyntö, jonka Hajdú-Bihar Megyei Bíróság (Unkari) on esittänyt 26.9.2011 — IBIS S.r.l. v. PARTIUM ’70 Műanyagipari Zrt.
   (Asia C-490/11)
   2011/C 370/27
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Hajdú-Bihar Megyei Bíróság
   
      Pääasian asianosaiset
   
   
      Kantaja: IBIS S.r.l.
   
      Vastaaja: PARTIUM ’70 Műanyagipari Zrt.
   
      Ennakkoratkaisukysymykset
   
   
               1)
            
            
               Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (1) 45 artiklan 1 ja 2 kohtaa tulkittava siten, että sen jäsenvaltion tuomioistuin, missä tunnustamista pyydetään, voi asetuksen 45 artiklassa tarkoitettua muutoksenhakua käsitellessään hylätä ulkomaisen tuomion täytäntöönpanokelpoiseksi julistamista koskevan hakemuksen, kun asiassa on esitetty asetuksen 54 artiklassa tarkoitettu todistus, jos asetuksen 66 artiklan 2 kohdan a tai b kohdassa säädetyt edellytykset eivät täyty?
            
         
               2)
            
            
               Jos kysymykseen vastataan myöntävästi, miten asetuksen 35 artiklan 3 kohtaa on tulkittava asetuksen 66 artiklaa sovellettaessa?
            
         
               3)
            
            
               Onko asetuksen 1 artiklan 2 kohdan d alakohdan vastaista, että tuomion antaneen tuomioistuimen antaman todistuksen perusteella tehty hakemus, joka koskee tuomion julistamista täytäntöönpanokelpoiseksi, hylätään, jos tuomio, jonka nojalla todistus annettiin, perustuu välityslausekkeeseen?
            
         
      (1)  EYVL L 12, s. 1.